**Näited väljundi tõendusdokumentidest**

1. KOP programmi toel koostab ühendus omale arengustrateegia ning loob kodulehekülje. Projekti tegevuste tõendusdokumendiks on nt ühenduse poolt kinnitatud arengustrateegia dokument, link/viide valmis koduleheküljele.

2. Toetust taotletakse ühepäevase õppereisi „Kohaturunduse parimad praktikad Eesti maakogukondades“ läbi viimiseks. Projekti tegevuste tõendusdokumendiks on nt õppereisil osalenute nimekiri.

3. Toetuse abil soovitakse parandada kangastelgede kasutamise teenust ning soetatakse kangasteljed ja sinna juurde kuuluvad tarvikud. Projekti tegevuse tõendusdokumendiks on nt soetuse üleandmise-vastuvõtu akt, fotod soetatud esemetest.

4. Külaplatsile soetatakse ja paigaldatakse statsionaarsed ja omanäolised välikäimlad koos kompostriga. Projekti tegevuse tõendusdokumendiks on nt soetuse üleandmise-vastuvõtu akt, fotod soetatud esemetest.

5. Külaplatsile ehitatakse külakiik, soetatakse betoonist lauatennise- ja malelauad. Projekti tegevuse tõendusdokumendiks on nt betoonist lauatennise- ja malelaua üleandmise-vastuvõtu akt, fotod külakiige ehitamisest ning fotod valmis objektist.

6. Toetust taotletakse valla mõisaid tutvustava materjali kogumise ja trükkimise jaoks. Projekti tegevuste tõendusdokumendiks on nt viide/link valmis digifailile, foto valmis trükisest.

7. Ehitatakse laste mängulinnak ja välijõusaal. Projekti tegevuste tõendusdokumendiks on nt kasutusluba, fotod valmis objektidest, objekti üleandmis-vastuvõtmisakt.

8. Toetuse abil korraldatakse külapäev, tehakse laat ning kutsutakse külalisesineja. Projekti tegevuste tõendusdokumendiks on nt päevakava külapäevast, viited/lingid ürituse reklaamile, fotod üritusest, kajastused kohalikus või sotsiaalmeedias.

9. Programmi toel viiakse kogukonnale läbi erinevaid koolitusi ja õpiringe (näiteks finantshariduse, fotograafia, arvutikasutusoskuse, ürituste korraldamise ja turunduse alal). Projekti tegevuste tõendusdokumendiks on nt koolituste päevakava, osalejate registreerimislehed, kajastused kohalikus või sotsiaalmeedias koolituse/õpiringi toimumise kohta, fotod toimunud üritusest.

10. Toetuse abil viiakse läbi kogukonnale koolitus tutvustamaks kohaliku seeneriigi rikkusi, sh koolitus „Kuidas seentega lõnga värvida“. Projekti tegevuste tõendusdokumendiks on nt koolituste päevakava, kajastused kohalikus või sotsiaalmeedias koolituse toimumise kohta, osalejate registreerimislehed, fotod toimunud üritusest.